Plan von Trollhätta mit seinem Canale und Schleusen. Taf. 17 (Prag [Vydavateľ nie je známy], 1808)
Mapa je v databázach aj súčasťou mapovej zbierky ako 27. príväzok: Dirwalt, Joseph: Allgemeiner Hand-Atlas. In Wien : beÿ Tranquillo Mollo, 1818.
Poradové číslo mapy v rámci mapovej zbierky/atlasu nad pravým horným rohom: Taf. 17.
Veľkosť mapového hárku 40,6x26,4 cm. Skladaná pôvodne na veľkosť zhruba 20x12 cm s nerovnakými plochami (v dolnej časti 6 cm plika), neskôr na polovicu (26,3x20,2 cm).
Ošúchaná, reštaurovaná a konzervovaná (6/2025); opravovaný ľavý dolný roh (dolepený ručný papier). Škvrny po zatečení. Na lícnej strane v ľavom hornom rohu rukopisné číslo 46.
Mierka prevzatá podľa PřF UK Praha. ONB uvádza približne 1:8000. Mierka na mape 1000 švédskych lakťov by mala predstavovať ~1:8100, no pri mapách v nemeckých a habsburských krajinách bola často aplikovaná dĺžka nemeckých mier. Preverenie 6 rôznych párov mapových bodov vykázalo výrazne rozdielne mierku medzi 1:7530-1:12600, teda uvádzame približnú mierku 1:9600 ako strednú hodnotu.
V rámci centrálne umiestnenej mapy je vyobrazený profil prietokovej komory a osi mierky a profilu. V hornej časti sú oddelené ukazovateľ severu a 3 kresby stavby v krajine, v dolnej časti zas osobitne vysvetlivky.
Keywords: historické mapy; topografia miest; vodohospodárske stavby; Trollhätta